軍之五百人爲旅。从　从从。从,俱也。　,古文旅。古文以爲魯衞之魯。力舉切　(旅)　軍之五百人。　大司徒。五人爲伍。五伍爲兩。四兩爲卒。五卒爲旅。五旅爲師。五師爲軍。以起軍旅。注云。此皆先王所因農事而定軍令者也。欲其恩足相恤。義足相救。服容相別。音聲相識。引伸爲凡衆之偁。小雅。旅力方剛。傳云。旅、衆也。又引伸之義爲陳。小雅。殽核維旅。傳云。旅、陳也。又凡言羈旅。義取乎廬。廬、寄也。故大雅廬旅猶處處、言言、語語也。又古叚爲盧弓之盧。俗乃製玈字。　从　。从从。　句。从者、旌旗所以屬人耳目。　从、　逗。　俱也。　說从从之意。力舉切。五部。　(　)　古文旅。　左傳。仲子生而有文在其手。曰爲魯夫人。正義曰。隸書起於秦末。手文必非隸書。石經古文虞作?。魯作?。手文容或似之。者字以爲聲。　古文　爲魯衛之魯。　此言古文叚借也。周本紀。周公受禾東土。魯天子之命。卽書序旅天子之命。旅者、陳也。